**«Բաշկորտոստան կիզի»** (բաշկիրերեն՝ Башҡортостан ҡыҙы, թարգմանաբար` *Բաշկորտոստանի դուստր*), բաշկիրական խորհրդային և ռուսական գրական-գեղարվեստական ամենամսյա հանդես կանանց և ընտանիքի համար բաշկիրերենով։ Հրապարակվում է 1968 թվականից, Ուֆայում։

Պատմություն
-----------

«Բաշկորտոստան կիզի» ամսագիրը հրատարակվում է 1968 թվականի հունվարի 1-ից՝ ԽՄԿԿ Կենտկոմի քարտուղարության 1967 թվականի մարտի 22-ի և Կուսակցության Բաշկիրիայի շրջանային կոմիտեի 1967 թվականի ապրիլի 18-ի որոշումների հիման վրա։

1991 թվականի նոյեմբերի 5-ից ամսագրի հիմնադիրներն են՝ Բաշկորտոստանի Հանրապետության Կուրուլտայ - Պետական ժողովը, Բաշկորտոստանի Հանրապետության կառավարությունը և «Բաշկորտոստան կիզի» ամսագրի «Խմբագրություն»» պետական ունիտար ձեռնարկությունը։

1995 թվականի հուլիսի 28-ից գրանցվել է Բաշկորտոստանի մամուլի և զանգվածային լրատվության նախարարության կողմից։

Բովանդակություն
---------------

«Բաշկորտոստան կիզի» ամսագրի հիմնական ծրագրային նպատակներն ու խնդիրներն են կին ընթերցողներին ծանոթացնել Բաշկորտոստանի Հանրապետության սոցիալ-քաղաքական, սոցիալ-տնտեսական, գիտական և մշակութային կյանքին, ինչպես նաև լուսաբանել կանանց մասնակցությունը հասարակական և քաղաքական կյանքում, բարոյականության և դաստիարակության հիմնախնդիրները, ընտանիքի ամրապնդումը, սեփական ժողովրդի, տարածաշրջանի հանդեպ սերը։

Տպագրվում են դաստիարակության, կրթության, առողջապահության, մշակույթի, բարոյականության խնդիրներին վերաբերող նյութեր։ Ամսագրի էջերում հատուկ ուշադրություն է դարձվում կին գրողների և բանաստեղծուհիների ստեղծագործություններին։

Ամսագրում արտացոլված է բաշկիրների կյանքը, որոնք նույնպես ապրում են Բաշկորտոստանից դուրս՝ Սվերդլովսկի, Կուրգանի, Օրենբուրգի, Սամարայի, Սարատովի, Տյումենի, Չելյաբինսկի մարզերում, Թաթարստանի Հանրապետությունում, Պերմի երկրամասում և Ռուսաստանի Դաշնության այլ սուբյեկտներում։

### Բաժիններ

«Բաշկորտստան կիզի» ամսագրի խմբագրության բաժիններն են.

* հասարակական կյանք, քաղաքականություն և կրթություն
* գրականություն, մշակույթ և արվեստ
* նամակներ, աշխատանք երիտասարդների հետ, հավելվածներ։

### Խորագրեր

* Մեծ կանայք
* Ախ, այս կինը
* Օջախի ջերմությունը
* Հոգեբանի խորհուրդներ
* Հորը հարգելը
* Մեկ երգի պատմություն
* Սրտի գաղտնիքները և այլն։

Գլխավոր խմբագիրներ
------------------

* Կինյաբուլատովա Կատիբա Կարիմովնա (1968-1975)
* Ռուստամովա Ռ. Ս. (1975-1978)
* Յունուսովա Գուլֆիա Ազնագուլովնա (1978-1999)
* Իլյասովա Յումաբիկա Սալախետդինովնա (1999-2013 թթ.)
* Կուտուևա Գուլնազ Միրատովնա (2013 թվականից առ այսօր)։

Ծանոթագրություններ
------------------

1. ↑  «ЦГАОО РБ» (PDF). Արխիվացված է օրիգինալից (PDF) 2020 թ․ հոկտեմբերի 1-ին. Վերցված է 2013 թ․ մայիսի 31-ին.
2. ↑  Статья в *Башкортостан: краткая энциклопедия*

Արտաքին հղումներ
----------------

* Պաշտոնական կայք
* Հոդված Բաշկիրական հանրագիտարանումԱրխիվացված 2016-03-04 Wayback Machine
* Հոդված в *Բաշկորտոստան. համառոտ հանրագիտարանում*
* «Журнал Башкортостан кызы | Башҡортостан ҡыҙы журналы». *bashkizi.bashkortostan102.ru*. Վերցված է 2023 թ․ մայիսի 15-ին.
* «Журнал БАШКОРТОСТАН КЫЗЫ / ДОЧЬ БАШКОРТОСТАНА НА БАШКИРСКОМ ЯЗЫКЕ онлайн подписка с доставкой». *delpress.ru*. Վերցված է 2023 թ․ մայիսի 15-ին.
* «ВК»-ում ամսագրի էջը
* «Ғacebook»-ում ամսագրի էջը
* «ОК»-ում ամսագրի էջը
* «ЖУРНАЛУ БАШКОРТОСТАН КЫЗЫ - 55 лет» (բրիտանական անգլերեն). Վերցված է 2023 թ․ մայիսի 15-ին.